ระเบียบคณะกรรมการการว่าด้วยโฆษณาระเบียบคณะกรรมการการว่าด้วยโฆษณาว่าด้วยการขอความเห็นและค่าป่วยการในการให้ความเห็นพ.ศ. ๒๕๓๒ อาศัยอำนาจตามความในมาตรา๒๙ วรรคสอง แห่งพระราชบัญญัติคุ้มครองผู้บริโภค พ.ศ. ๒๕๒๒คณะกรรมการว่าด้วยการโฆษณากำหนดระเบียบว่าด้วยการขอความเห็นและค่าป่วยการในการให้ความเห็นไว้ดังต่อไปนี้ข้อ ๑ระเบียบนี้เรียกว่า ระเบียบคณะกรรมการว่าด้วยการโฆษณาว่าด้วยการขอความเห็นและค่าป่วยการในการให้ความเห็น พ.ศ. ๒๕๓๒ข้อ ๒ให้ยกเลิกระเบียบคณะกรรมการว่าด้วยการโฆษณาว่าด้วยการขอความเห็นและค่าป่วยการในการให้ความเห็น พ.ศ. ๒๕๒๓ข้อ๓ ในระเบียบนี้ผู้ประกอบธุรกิจ หมายความว่า ผู้ขายผู้ผลิตเพื่อขาย ผู้สั่งหรือนำเข้ามาในราชอาณาจักรเพื่อขายหรือผู้ซื้อเพื่อขายต่อซึ่งสินค้าหรือผู้ให้บริการ และหมายความรวมถึงผู้ประกอบกิจการโฆษณาด้วยข้อความ หมายความรวมถึงการกระทำให้ปรากฏด้วยตัวอักษรภาพ ภาพยนตร์ แสง เสียง เครื่องหมาย หรือการกระทำอย่างใด ๆที่ทำให้บุคคลทั่วไปสามารถเข้าใจความหมายได้ข้อ๔[๑]ผู้ประกอบธุรกิจผู้ใดประสงค์จะขอให้คณะกรรมการว่าด้วยการโฆษณาพิจารณาให้ความเห็นเกี่ยวกับข้อความสำหรับโฆษณาสินค้าหรือบริการทั่วไปหรือข้อความสำหรับโฆษณาที่ดินจัดสรร บ้านและอาคารชุด ตามมาตรา ๒๙แห่งพระราชบัญญัติคุ้มครองผู้บริโภค พ.ศ. ๒๕๒๒ ให้ยื่นคำขอตามแบบ ฆ. ๑ หรือแบบ ฆ. ๒แล้วแต่กรณี ท้ายระเบียบนี้ โดยแสดงรายการให้ครบถ้วนพร้อมด้วยหลักฐานตามที่ระบุไว้ในแบบฆ. ๑ หรือแบบ ฆ. ๒ แล้วต่อกรณีสินค้าหรือบริการใดมีกฎหมายบัญญัติในเรื่องการโฆษณาสินค้าหรือบริการนั้นไว้โดยเฉพาะแล้วถ้าผู้ประกอบธุรกิจประสงค์จะขอให้คณะกรรมการว่าด้วยการโฆษณาพิจารณาให้ความเห็นเกี่ยวกับข้อความสำหรับโฆษณาสินค้าหรือบริการตามระเบียบนี้จะต้องแสดงหลักฐานว่าข้อความนั้นได้รับอนุญาตให้โฆษณาตามกฎหมายนั้นแล้วด้วยข้อ ๕การยื่นคำขอ ให้ส่งข้อความสำหรับการโฆษณา จำนวน ๑๕ ชุดพร้อมหลักฐานสนับสนุนข้อความสำหรับโฆษณาประกอบคำขอข้อ ๖[๒]ผู้ขอต้องชำระค่าป่วยการในการให้ความเห็นพร้อมกับการยื่นคำขอในอัตรา ๑๐,๐๐๐บาท ต่อ ๑ เรื่องข้อ ๗การยื่นคำขอตามระเบียบนี้ ให้ผู้ขอหรือผู้รับมอบอำนาจมายื่นด้วยตนเอง ณสำนักงานคณะกรรมการคุ้มครองผู้บริโภค สำนักเลขาธิการนายกรัฐมนตรีสำนักนายกรัฐมนตรีข้อ ๘[๓]เมื่อผู้ขอยื่นคำขอแล้วให้สำนักงานคณะกรรมการคุ้มครองผู้บริโภคตรวจสอบรายการและหลักฐานตามที่ระบุไว้ในแบบฆ. ๑ หรือ ฆ. ๒ แล้วแต่กรณีให้ครบถ้วนก่อนจึงลงเลขที่รับคำขอถ้าหากรายการและหลักฐานไม่ครบถ้วนให้คืนคำขอข้อ ๙ให้ใช้ระเบียบนี้ตั้งแต่วันที่ ๒๘ มีนาคม พ.ศ. ๒๕๓๒ เป็นต้นไปประกาศ ณ วันที่ ๒๘มีนาคม พ.ศ. ๒๕๓๒(ลงชื่อ) อรรถนิติ ดิษฐอำนาจ(นายอรรถนิติ ดิษฐอำนาจ)ประธานกรรมการว่าด้วยการโฆษณา[เอกสารแนบท้าย]๑.[๔]คำขอความเห็นเกี่ยวกับข้อความสำหรับโฆษณาสินค้าหรือบริการทั่วไป (แบบ ฆ.)๒.[๕]คำขอความเห็นเกี่ยวกับข้อความโฆษณาที่ดินจัดสรร บ้านและอาคารชุด (แบบ ฆ.๒)(ดูข้อมูลจากภาพกฎหมาย)ระเบียบคณะกรรมการว่าด้วยการโฆษณาว่าด้วยการขอความเห็นและค่าป่วยการในการให้ความเห็น (ฉบับที่ ๒) พ.ศ. ๒๕๓๙ระเบียบคณะกรรมการว่าด้วยการโฆษณาว่าด้วยการขอความเห็นและค่าป่วยการในการให้ความเห็น (ฉบับที่ ๓) พ.ศ. ๒๕๔๘คุณากร/ผู้จัดทำ๒๘ ธันวาคม ๒๕๕๓พัสสน/ผู้ตรวจ๙ กุมภาพันธ์ ๒๕๕๔[๑] ข้อ ๔ แก้ไขเพิ่มเติมโดยระเบียบคณะกรรมการว่าด้วยการโฆษณาว่าด้วยการขอความเห็นและค่าป่วยการในการให้ความเห็น (ฉบับที่ ๒) พ.ศ. ๒๕๓๙[๒] ข้อ ๖ แก้ไขเพิ่มเติมโดยระเบียบคณะกรรมการว่าด้วยการโฆษณาว่าด้วยการขอความเห็นและค่าป่วยการในการให้ความเห็น (ฉบับที่ ๓) พ.ศ. ๒๕๔๘[๓] ข้อ ๘ แก้ไขเพิ่มเติมโดยระเบียบคณะกรรมการว่าด้วยการโฆษณาว่าด้วยการขอความเห็นและค่าป่วยการในการให้ความเห็น (ฉบับที่ ๒) พ.ศ. ๒๕๓๙[๔]คำขอความเห็นเกี่ยวกับข้อความสำหรับโฆษณาสินค้าหรือบริการทั่วไป(แบบ ฆ.๑) เพิ่มโดยระเบียบคณธกรรมการว่าด้วยการโฆษณา ว่าด้วยการขอความเห็นและค่าป่วยการในการให้ความเห็น(ฉบับที่ ๒) พ.ศ. ๒๕๓๙[๕]คำขอความเห็นเกี่ยวกับข้อความสำหรับโฆษณาที่ดินจัดสรรบ้านและอาคารชุด (แบบ ฆ.๒)เพิ่มโดยระเบียบคณธกรรมการว่าด้วยการโฆษณาว่าด้วยการขอความเห็นและค่าป่วยการในการให้ความเห็น (ฉบับที่ ๒) พ.ศ. ๒๕๓๙